kardosdrur/scandi-wiki huggingface dataset:
Samlesæt Vol. 1 - bedste sange 2000-2010

Samlesæt Vol. 1 - bedste sange 2000-2010 er det første opsamlingsalbum fra den danske sanger Rasmus Nøhr. Albummet blev udgivet d. 3. oktober 2011 og indeholder sange fra Nøhrs første fire albums;  Rasmus Nøhr (2004), Lykkelig smutning (2006), I stedet for en tatovering (2008) og Fra kæreste til grin, (2010).

Musiksiden Lydtapet.net gav albummet fire ud af seks point. Albummet toppede Hitlistens Album Top-40 som #5, og det blev certificeret platin i maj 2016.

Spor 
 "Lige Nu Lige Her"
 "Sommer i Europa"
 "Fra Kæreste til Grin"
 "Sød Musik"
 "Kysse Under Stjernerne"
 "Lykkelig Smutning"
 "På Grænsen til Intet (Kingsman, Arizona)"
 "Regnvejr"
 "Tættest På"
 "Det Glade Pizzabud"
 "Alderspræsident"
 "Ibens Klit"
 "Café Dansegulvet"
 "Dragen På Din Ryg"
 "Vintertræk"
 "Maria fra Amerika"
 "Øl På Bryggen"
 "Sjælland"
 "Avra for Laura"
 "Den Generte Dreng"
 "Verden er Imod Os"

Referencer 

Rasmus Nøhr-album
Opsamlingsalbum fra 2011
Tjerkessere

Tjerkessere er en samlebetegnelse på flere folkeslag i det nordvestlige Kaukasien, da særlig nært beslægtede adygeer i Adygeja og kabardiner i Karatjajevo-Tjerkessien og Kabardino-Balkarien. Betegnelsen benyttes særskilt om adygeere, og på kabardinere, men det inkluderer også abkasere, heriblandt abazinere og ubycheene. Den sidste gruppe, ubycheene, er sprogligt set en uddød gruppe. Tjerkesserne udgør nu en lille minoritet af befolkningen i området, og den største koncentration findes i Adygeja.

Diaspora 
Den tjerkessiske diaspora har eksisteret siden slutningen af 1800-talet, da mange muslimske tjerkessere emigrerede til det osmanniske rige efter den etniske udrensning af tjerkessere i Rusland, også kendt som folkemordet på tjerkessere.

Tjerkessiske grupper findes i Tyrkiet (150.000 i 2009), Syrien (35.000 i 2009), Libanon, Iran, Irak, Jordan, Kosovo (indtil 1998 da de flyttede tilbage til Republikken Agydeja,  Egypten (tjerkesserne tjenestegjorde tidligere i mamelukkernes armeer), Israel (i Kfar Kama og Rihaniya siden 1880), samt i New York og New Jersey i USA.

Kendte tjerkessere 
 Cem Özdemir, tysk politiker

Noter

Eksterne henvisninger 
 Den nordkaukasiske diaspora i Tyrkiet, UNCHR
 "Tjerkesserna" (Nordisk familjebok, 1800-talsutgåvan, bind 16, sp. 395-398) 
 "Tjerkesserna" (Nordisk familjebok, Uggleupplagan, bind 29, sp. 189-192) 

Folkeslag i Rusland
Folkeslag i Kaukasus
Folkeslag i Tyrkiet
Folkeslag i Syrien
Folkeslag i Jordan
Kalmukker

Kalmukkerne er et mongolsk folk bosat i europæisk Rusland. De stammer fra mongolske nomader, som udvandrede til nedre Volgas område i 1600-tallet. I dag bor cirka 177 000 kalmukker i Republikken Kalmykija i den sydvestlige del af Rusland. Omtrent en femtedel bor i byer og større samfund. En del er landbrugere, men mange lever fortsat som nomader og bor i telte (jurte).

Traditionelt levede kalmukkerne i storfamilier. Gifte sønner boede hjemme hos deres forældre, mens gifte døtre flyttede til deres ægtefællers hjem. 

De fleste kalmukker praktiserer lamaisme, men en lille del har konverteret til islam. Der findes tillige en del ortodokse kristne.

Historie 

Kalmukkerne stammer fra oiroterne, et vestmongolskt folk. Oprindeligt levede de i Sibirien, men efter konflikter med sibiriske tatarer flyttede kalmukkerne vest på til Volga-dalen. 1664 - 1771 levede kalmukkerne i det kalmukiske khanat. De lød under den russiske zar, men havde et vist selvstyre. 

1771 gav sig cirka 125 000 kalmukker af sted til Dzungaria (et område omfattende dele af nutidens Xinjiang i Kina, samt Mongoliet), muligvis på grund af undertrykkelse fra Ruslands side. De fleste døde på vejen. Khanatet blev opløst og inkorporeret i den russiske provins Astrakhan. Ruslands regering lod omflytte en del kalmukker til floderne Ural, Terek og Kuma, andre til Sibirien.

I forbindelse med den russiske revolution 1917 stillede en del kalmukker sig på Den Hvide Hærs side og flyttede vest på efter bolsjevikkernes sejr. I dag bor kalmukker blandt andet i USA, Schweiz og Tyskland. Kalmukkernes autonome oblast oprettedes i 1920,og blev omdannet til Autonome socialistiske sovjetrepublik Kalmykija på 1930-talet. 

Under Josef Stalins tid ved magten blev kalmukkerne, som mange andre sovjetiske minoritetsfolk, deporteret til Sibirien, Altaj, Centralasien og Kazakstan. Mere end en tredjedel af alle kalmukker døde, lige som mange af deres kulturelle udtryk forsvandt. 1957-58 genetableredes autonomien i Kalmykija og nogle af kalmukkerne kunne flytte tilbage.

Kalmukkerne i dag 
Siden 1996 hedder kalmukkernes territorium Republikken Kalmykija (på kalmukisk Chalmg Tangghtj). I hovedstaden Elista findes et institut for buddhisme og det kalmukiske sprog.

Noter

Litteratur 
 "Kalmyks", i Human: The Definitive Visual Guide. Smithsonian Institution 2004.

Eksterne henvisninger 

 How the Kalmyks Became White
 Kalmykia Khalmg Tangch 

Folkeslag i Rusland
Mongolske folkeslag
Bjergrøddrossel

Bjergrøddrossel () er en spurvefugl, der lever i det vestlige Nordamerika.

Noter 
 Avibase - the world bird database

Eksterne henvisninger 

Fugle fra Rocky Mountains
Spurvefugle
Kortnæbbet sneppeklire

Kortnæbbet sneppeklire (Limnodromus griseus) er en mågevadefugl, der lever i Canada og Alaska.

Eksterne henvisninger 
  Netfugl.dk 
  Avibase - the world bird database

Mågevadefugle
Fugle fra Alaska
Fugle fra Canada
FNs hjælpeorganisation for palæstinensiske flygtninge i Mellemøsten

FNs hjælpeorganisation for palæstinensiske flygtninge i Mellemøsten (UNRWA) (engelsk: United Nations Relief and Works Agency for Palestine Refugees in the Near East) er et byreau underlagt FN, som arbejder med at forbedre forholdene for palæstinensiske flygtninge, som bor i Jordan, Libanon, Syrien, samt på Vestbredden og på Gazastriben. Det arbejder blandt andet med at give flygtningene sundhedstjenester og skoletjenester. De har også hjulpet palæstinenserne med at oprette flygtningelejre. Dette er det eneste FN-bureau, som er dedikeret til at hjælpe flygtninge fra en bestemt region eller konflikt. UNRWA er ikke en del af UNHCR, som er et FN-bureau som er dedikeret til at hjælpe flygtninge i hele verden.

UNRWA blev oprettet efter den arabisk-israelske krig i 1948 af FNs generalforsamling, resolution 302 af 8. december 1949. I dag har bureauet ansvaret for omkring 400.000 palæstinensiske flygtninge. På grund af UNRWA gælder Flygtningekonventionen af 1951 ikke for palæstinensere: Afsnit 1(D) stipulerer, at et individ, som modtager beskyttelse fra en anden FN-organisation (i dette tilfælde UNRWA), ikke anerkendes som flygtninge under flygtningekonventionen.

Organisation og administration 
UNRWA er et bureau, som er underlagt FNs generalforsamling, og mandatet fornys hvert tredje år. Det er den største virksomhed i FN og sysselsætter over 25.000 ansatte, hvoraf 99 % er lokalt rekrutterede palæstinensere. Bureauets hovedkontor er delt mellem Gazastriben og Amman. Virksomheden er organiseret i fem områder: Jordan, Syrien, Libanon, Vestbredden og Gaza. 

UNRWAs generalkommissær er Karen Koning AbuZayd, en amerikansk statsborger, som efterfulgte Peter Hansen, en dansk statsborger i 2005.

Eksterne henvisninger
 UNRWA 
 FNs hjelpeorganisation for palæstinensiske flygtninge 

Hjælpeorganisation for palæstinensiske flygtninge i Mellemøsten
Etableret i 1949
Palæstinensere
VejleMuseerne - Kulturmuseet

VejleMuseerne - Kulturmuseet i Spinderihallerne er et kulturhistorisk museum i Vejle, der beskæftiger sig med byens historie. Udstillingerne dækker jernalder og op til nyere tid.

Blandt museets udstillede genstande er moseliget Dronning Gunhild, der er fundet i Haraldskær mose lidt uden for Vejle i 1835. Liget er dateret til omkring 490 f.Kr., og stammer således fra jernalderen. Der er også udstillinger om renæssancen og om Vejles historie som bomuldsspinderiby. En stor del af museet er bygget op med lyd og billeder, samt touchskærme med digitalt indhold.

Eksterne henvisninger 
Kulturstyrelsen: Kvalitetsvurdering af Vejlemuseerne; 2013

Museerne - Kulturmuseet
Museer i Region Syddanmark
Historiske museer i Danmark
Museerne - Kulturmuseet
Vingsted Historiske Værksted

Vingsted Historiske Værksted er et frilandsmuseum, der ligger i Bredsten ved Vejle. Museet er en del af VejleMuseerne og består af rekonstrueret et jernaldermiljø med huse, marker, smedje, offersted og husdyr. Til museet hører også Vingsted Mølle, hvor der er værksteder for gamle håndværk. Museet har eksisteret siden 1970'erne. I 2014 havde museet over 14.000 besøgende.

Galleri

Referencer

Eksterne henvisninger 

 Vingsted Historiske Værksted
 Vejlemuseerne
 Kulturstyrelsen: Kvalitetsvurdering af Vejlemuseerne; 2013

Museer i Region Syddanmark
Historiske museer i Danmark
Frilandsmuseer i Danmark
Bygninger, konstruktioner og anlæg i Vejle Kommune
Flødekage

Flødekagen er en gammel dansk klassiker inden for kager, som kan købes hos stort set alle bagere og konditorer. Kagen har sin oprindelse i 1900-tallet og har været populær hos den brede befolkning lige siden. 

Flødekagen består typisk af en bund, fyld og pynt. Oftest en marcipan-, kikse- eller mørdejsbund, som fyldes med flødeskum og derefter toppes med frugter, marcipan eller chokolade. 

Der findes mange forskellige variationer af flødekagen. De mest udbredte er medaljen, napoleonskagen, kartoffelkagen, gåsebrystet og othellokagen.

Kager
Calzone

Calzone er en indbagt pizza, der vandt indpas i 1980'erne. Fyldet er typisk salami/skinke, mozzarella, ricotta og parmesan/pecorino. Pizzaen kan frituresteges.

Den stammer fra området omkring Napoli. Den spredte sig hurtigt og har fået flere variater; fx er den fyldt med kød, ost og grøntsager populær i specielt USA.

I Italien sælges den bl.a. hos frokostcaféer eller hos gadesælgere som take-away.

Eksterne henvisninger 

Calzonens historie 

Mad fra Italien
Pizza
Napoli
UEFA Cup finalen 1980

UEFA Cup finalen 1980 var to fodboldkampe som skulle finde vinderen af UEFA Cup 1979-80. De blev spillet den 7. og 21. maj 1980 imellem de vesttyske klubber Borussia Mönchengladbach og Eintracht Frankfurt.

Kampene var kulminationen på den 9. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For Mönchengladbach gjaldt det at det var fjerde gang, og andet år i træk, at de var nået frem til finalen i turneringen, hvor de vandt i 1975 og 1979, mens finalen i 1973 blev tabt. For Frankfurt var det første finale i turneringen, og den første europæiske finale siden 1960, hvor de tabte Mesterholdenes Europa Cup finale.

Frankfurt vandt samlet 3-3 efter reglen om flest scorede mål på udebane, efter at de havde tabt den første kamp i Mönchengladbach med 2-3. I returkampen to uger efter på hjemmebanen Waldstadion vandt de med 1-0.

De danske spillere Steen Thychosen og Carsten Nielsen deltog i begge kampe for Mönchengladbach.

Kampene

1. kamp

2. kamp

Se også 
 Mesterholdenes Europa Cup finale 1980

Eksterne henvisninger 
UEFA Cup 1980 på UEFAs hjemmeside 

1980
Fodbold i 1980
Borussia Mönchengladbach
Eintracht Frankfurt
Mönchengladbach
Steen Andersen (historiker)

Steen Andersen (født 1972 ) er en dansk arkivar og seniorforsker ved Rigsarkivet. Han er ph.d. og adjunkt ved Copenhagen Business School.

Karriere 
Andersen har speciale i 2. verdenskrig, samarbejdspolitikken og efterkrigstiden. Derudover har han publiceret og anmeldt flere faglitterære tekster om Danmark under besættelsen i tidskrifter såsom: Politiken, Information og Berlingske Tidende.

Publikationer 
 The Hegemony of Nazi Germany and Imperial Japan in World War II. red. / Marcel Boldorf; Tetsuji Okazaki. Abingdon : Routledge, 2015. s. 262-279.
 I: Weekendavisen, 29.08.2014, s. 13.
 I: Politiken, 11.05.2013, s. 10.
 I: Scandinavian Economic History Review, Vol. 59, Nr. 1, 2011, s. 3-28.

 De gjorde Danmark større : de multinationale danske entreprenørfirmaer i krise og krig 1919-1947 
 Danmark i det tyske storrum : dansk økonomisk tilpasning til Tysklands nyordning af Europa 1940-41

Aktiviteter 
 Steen Andersen (Deltager), DR2 Deadline, 11 apr. 2012
 Steen Andersen (Deltager), Politiken, 17 apr. 2012
 Steen Andersen (Deltager), Kristeligt Dagblad, 7 nov. 2012
 Steen Andersen (Deltager), DR P1 Morgen 08.00, 1 feb. 2011
 Steen Andersen (Redaktør), Jyllands-Posten, 1.sektion, 5 jun. 2008
 Steen Andersen (Redaktør), Berlingke Tidende, 19 feb. 2006
 Steen Andersen (Deltager), DR1 TV-avisen, 2 maj 2005
 Steen Andersen (Deltager), DR Radioavisen, 5 nov. 2005

Eksterne henvisninger 
 Rigsarkivets profil 

Forskere fra Danmark
Rigsarkivet
Jacqueline Landau

Jacqueline Landau (født 24. maj 1967) er en dansk/fransk filminstruktør og manuskriptforfatter, der har skrevet og instrueret en række kort-, novelle- og ungdomsfilm. Derudover har hun arbejdet som tv-tilrettelægger, dokumentarinstruktør, tv-producer og musicalinstruktør i mange år.

Blandt hendes mest kendte værker er Show Night Las Vegas, dokumentarfilmen Kontrasten og novellefilmen 4Reality. Ved New York City International Film Festival i USA blev sidstnævnte i 2013 nomineret som bedste udenlandske spillefilm, mens Sebastian Jessen, blev nomineret til bedste mandlige hovedrolle og Mathilde Norholt vandt prisen som bedste kvindelige birolle.

Øvrigt 
Skønheden & udyret - I 1998 var Jacqueline Landau den første kvinde i Danmark der kørte Classic Race i motorcykler.

Arkitekt: I 2000 tegnede & byggede hun en villa på Sylager 13, 2970 Hørsholm.

Udvalgt Filmografi 
 Living on Earth - Musikvideo - 2015 - https://www.youtube.com/watch?v=hwy6Pd-X4kU
 4reality - Novellefilm - 2013 - https://www.youtube.com/watch?v=9fIR-8ZihEo
 Judgement - Kortfilm - 2012 - https://www.youtube.com/watch?v=oGlhEu0QQ0w
 Borderline - Kortfilm - 2011 - https://www.youtube.com/watch?v=-oXxCtJdy1I
 De små valg - Kortfilm - 2009 - https://www.youtube.com/watch?v=7hepTR8nWWM
 Springflower-Kortfilm - 2008  
 Den røde taske - Kortfilm - 2006 - https://www.youtube.com/watch?v=NC1JHpEFwM8&t=25s
 Loneliness  - Kortfilm - 2004 
 Shownight Las Vegas- Musical  - 2006
 Kontrasten- Dokumentarfilm  - 1998 - https://www.youtube.com/watch?v=_xqMeArCZ-o
 Could World - Musikvideo  - 1996
 Resterne efter Ceausescu - Domkumentarfilm  - 1996 
 Nødhjælp til Polen- Domkumentarfilm  - 1995 

En nat i byen- Kortfilm  - 1994

Eksterne henvisninger 
 

Kvindelige filminstruktører fra Danmark
Manuskriptforfattere fra Danmark
UEFA Cup finalen 1981

UEFA Cup finalen 1981 var to fodboldkampe som skulle finde vinderen af UEFA Cup 1980-81. De blev spillet den 6. og 20. maj 1981 imellem engelske Ipswich Town og hollandske AZ '67.

Kampene var kulminationen på den 10. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For begge hold var det første, og indtil videre eneste gang, at de var i en europæisk finale. 

Ipswich vandt samlet 5-4, efter at de i den første kamp hjemme på Portman Road havde vundet 3-0. 14 dage efter på Olympisch Stadion i Amsterdam var AZ '67 tvunget frem på banen, hvilket resulterede i at Frans Thijssen bragte Ipswich foran i det 4. minut. AZ vandt dog returkampen på hjemmebane med 4-2, hvilket ikke var nok til at sikre den samlede sejr. 

Den danske spiller Kristen Nygaard Kristensen deltog i begge kampe for AZ '67.

Kampene

1. kamp

2. kamp

Se også 
 Mesterholdenes Europa Cup finale 1981

Eksterne henvisninger 
UEFA Cup 1980-81 på UEFAs hjemmeside 

1981
Fodbold i 1981
Ipswich Town F.C.
AZ Alkmaar
Ipswich
Sport i Amsterdam
Ian Liddell-Grainger

Ian Richard Peregrine Liddell-Grainger (født 23. februar 1959) er en konservativ politiker i Storbritannien. 

Siden 2001 har Ian Liddell-Grainger repræsenteret Bridgwater i West Somerset i Underhuset.

Slægt 
Ian Liddell-Graingers oldefar (prins Alexander af Teck, senere den 1. jarl af Athlone samt generalguvernør i Sydafrika og Canada) var bror til dronning Mary af Storbritannien og svoger til kong Georg 5. af Storbritannien. Prins Alexander Cambridge af Teck var oldesøn af kong Georg 3. af Storbritannien.

Ian Liddell-Graingers oldemor (prinsesse Alice af Albany, grevinde af Athlone) var sønnedatter af dronning Victoria af Storbritannien. Den 7. juli 2008 havde Ian Liddell-Grainger nummer 612 på listen over arveberettigede til den britiske trone.

Familie 
I 1985 blev Ian Liddell-Grainger gift med Jill Nesbit. Parret har tre børn.

Henvisninger 

Britiske konservative politikere
Medlemmer af Underhuset
Huset Württemberg (linjen Teck/Cambridge)
Briter i 2000-tallet
Anne Liddell-Grainger

Anne Mary Sibylla Liddell-Grainger (født Anne Mary Sibylla Abel Smith; født 28. juli 1932) er mor til den konservative britiske politiker Ian Liddell-Grainger.

Slægt 
Anne Liddell-Grainger er født på det kongelige slot Kensington Palace. Hun er datter af oberst sir Henry Abel Smith og Lady May Abel Smith (tidligere Prinsesse May af Teck). 

Anne Liddell-Graingers morfar (prins Alexander af Teck, senere den 1. jarl af Athlone samt generalguvernør i Sydafrika og Canada) var bror til dronning Mary af Storbritannien og svoger til kong Georg 5. af Storbritannien. Prins Alexander Cambridge af Teck var oldesøn af kong Georg 3. af Storbritannien.

Anne Liddell-Graingers mormor (prinsesse Alice af Albany, grevinde af Athlone) var sønnedatter af dronning Victoria af Storbritannien. Den 7. juli 2008 havde Anne Liddell-Graingers nummer 611 på listen over arveberettigede til den britiske trone – efterfulgt af sønnen Ian, der havde nummer 612 .

Familie 
Fra 1957 til 1981 var hun gift med David Liddell-Grainger (1930 – 2007). Han var en skotsk politiker.

Parret fik fem børn. Den ældste er den konservative politiker Ian Liddell-Grainger (født 1959).

Henvisninger 

Personer fra London
Huset Württemberg (linjen Teck/Cambridge)
UEFA Cup finalen 1982

UEFA Cup finalen 1982 var to fodboldkampe som skulle finde vinderen af UEFA Cup 1981-82. De blev spillet den 5. og 19. maj 1982 imellem svenske IFK Göteborg og vesttyske Hamburger SV.

Kampene var kulminationen på den 11. sæson i Europas næststørste klubturnering for hold arrangeret af UEFA siden etableringen af UEFA Cup i 1971. For Göteborg var det første gang de var repræsenteret i en europæisk finale. Det var tyskernes første finale i UEFA Cuppen. I 1980 tabte Hamburg Mesterholdenes Europa Cup finale, og i 1978 vandt de finalen i UEFA Pokalvindernes Turnering, samt tabte i 1968. 

Göteborg vandt samlet 4-0, efter at de i den første kamp hjemme på Ullevi havde vundet 1-0. 14 dage efter på Volksparkstadion i Hamborg fik Hamburger SV ikke mange chancer, og svenskerne vandt returkampen med 3-0. 

Den danske spiller Lars Bastrup fik fuld spilletid i begge kampe for Hamburger SV.

Kampene

1. kamp

2. kamp

Se også 
 Mesterholdenes Europa Cup finale 1982

Eksterne henvisninger 
UEFA Cup 1981-82 på UEFAs hjemmeside 

1982
Fodbold i 1982
IFK Göteborg
Hamburger SV
Sport i Hamborg
Sport i Göteborg
Richard Abel Smith

Oberst Richard Abel Smith (født 11. oktober 1933, død 23. december 2004) var officer i den britiske hær.

Slægt 
Richard Abel Smith var født på det kongelige slot Kensington Palace. Han var søn af oberst sir Henry Abel Smith og Lady May Abel Smith (tidligere Prinsesse May af Teck). 

Richard Abel Smiths morfar (prins Alexander af Teck, senere den 1. jarl af Athlone samt generalguvernør i Sydafrika og Canada) var bror til dronning Mary af Storbritannien og svoger til kong Georg 5. af Storbritannien. Prins Alexander Cambridge af Teck var oldesøn af kong Georg 3. af Storbritannien.

Richard Abel Smiths mormor (prinsesse Alice af Albany, grevinde af Athlone) var sønnedatter af dronning Victoria af Storbritannien. 

Richard Abel Smith havde (en teoretisk) arveret til den britiske trone. Det samme har hans efterkommere.

Familie 
I 1960 blev Richard Abel Smith gift med Marcia Kendrew (født 1940). Hun var datter af sir Douglas Kendrew (1910 – 1989), der blev guvernør over Vestaustralien fra 1963 til 1974. 

Parret fik én datter og fire børnebørn.

Officerer fra Storbritannien
Personer fra London
Huset Württemberg (linjen Teck/Cambridge)
Lady May Abel Smith

Lady May (Helen Emma) Abel Smith (tidligere: The Lady May Cambridge, født prinsesse May af Teck; født 23. januar 1906, død 29. maj 1994)  var et medlem af den udvidede britiske kongefamilie.

Slægt 
Prinsesse May af Teck blev født på det kongelige landsted Claremont House i Surrey. 

Prinsesse May af Tecks far (prins Alexander af Teck, senere den 1. jarl af Athlone samt generalguvernør i Sydafrika og Canada) var bror til dronning Mary af Storbritannien og svoger til kong Georg 5. af Storbritannien. Prins Alexander Cambridge af Teck var oldesøn af kong Georg 3. af Storbritannien.

Prinsesse May mor (prinsesse Alice af Albany, grevinde af Athlone) var sønnedatter af dronning Victoria af Storbritannien. 

Prinsesse May havde arveret til den britiske trone. Det samme har hendes efterkommere.

Familie 
I 1931 blev The Lady May Cambridge (den tidligere prinsesse May) gift med oberst sir Henry Abel Smith (1900 – 1993).

Parret fik to døtre og én søn:  

Anne Liddell-Grainger (født 1932), mor til den konservative politiker Ian Liddell-Grainger (født 1959) og fire yngre børn.

Richard Abel Smith (1933 – 2004), officer, fik én datter og fire børnebørn.

Elizabeth Alice Abel Smith  (født 1936), mor til Emma Charlotte Abel Wise (1. september 1973 – 9. juni 1974)

Henvisninger 

Huset Württemberg (linjen Teck/Cambridge)
Det Britiske Kongehus
Personer fra Surrey
VejleMuseerne

VejleMuseerne er en fusion mellem det videnspædagogiske center
Vingsted Historiske Værksted samt de to statsanerkendte museer: Vejleegnens Museer og Vejle Kunstmuseum.

VejleMuseerne er placeret på 10 forskellige lokaliteter:
 Kunstmuseet
 Kulturmuseet i Spinderihallerne
 Vingsted Historiske Værksted
 Randbøldalmuseet
 Egtvedpigens Grav
 Ravningbroen
 Bindeballe Station
 Munkenes Teglovn
 Vejle Vindmølle
 Tørskind Grusgrav (skulpturpark)

Eksterne henvisninger 
 Kulturstyrelsen: Kvalitetsvurdering af Vejlemuseerne; 2013

Museerne
Museer i Region Syddanmark
Historiske museer i Danmark
Museerne
Carsten Nielsen

Carsten Kjeldsen Nielsen (født 12. august 1955 i Lyngby) er en tidligere dansk fodboldspiller, som blandt andet spillede fire landskampe for Danmarks fodboldlandshold.

Carsten Nielsen debuterede som 19-årig for B 1903 i marts 1975 og blot syv måneder senere fik han sin debut på landsholdet i en EM-kvalifikationskamp mod Spanien i Barcelona. I 1975 blev han B 1903s topscorer med 12 mål. 

Halvvejs i sæsonen i 1976 blev Carsten Nielsen solgt til den tyske storklub Borussia Mönchengladbach for 500.000 kr. I sin første sæson i klubben vandt Borussia Mönchengladbach det tyske mesterskab og nåede finalen i Mesterholdenes Europa Cup, som blev tabt til Liverpool. Carsten Nielsen fik dog kun én kamp - hans debut mod Bochum d. 28/8 1976.

De følgende fire sæsoner var Carsten Nielsen fast mand i startopstillingen hos Borussia Mönchengladbach. I 1978 blev han den første dansker, som spillede med i en finale om VM for klubhold. Borussia Mönchengladbach tabte over to kampe til Boca Juniors. Carsten Nielsen var samme år med til at spille Borussia Mönchengladbach frem til semifinalerne i Mesterholdenes Europa Cup, hvor Borussia Mönchengladbach blev slået ud af de senere vindere Liverpool FC. Klubben var også tæt på at genvinde det tyske mesterskab, men blev overgået af FC Köln på bedre målscore, på trods af en sejr på 12-0 over Borussia Dortmund i sidste runde.

I 1979 spillede han den første af to finalekampe, da klubben vandt UEFA Cuppen over Røde Stjerne Beograd. Ved finalekampene i UEFA Cup finalen 1980 blev Carsten Nielsen udskiftet i begge opgør mod Eintracht Frankfurt.

Carsten Nielsen spillede siden en række år i fransk og schweizisk foldbold. I 1988 vandt han det schweiziske mesterskab med Neuchâtel Xamax. I 1989 vendte han tilbage til Danmark og var med til at sikre KB oprykning til 1. division. Han afsluttede karrieren i 1990, hvor han spillede fire kampe for KB.

Noter

Eksterne henvisninger 
 

Personer fra Kongens Lyngby
Fodboldspillere fra Danmark
Fodboldspillere fra B 1903
Fodboldspillere fra Kjøbenhavns Boldklub
Fodboldspillere fra Neuchâtel Xamax
Fodboldspillere fra Borussia Mönchengladbach
Fodboldspillere fra RC Strasbourg